Tafelberg se sweefspoor weer oopgestel | Netwerk24
Deur Roshé Taka 11 Desember 2019 17:23
Die Tafelberg-sweefspoor was Dinsdag tydelik weens beurtkrag gesluit. Foto: Verskaf
Martin Slabbert-Capper, ’n rekeningbestuurder van HWB Communications, het bevestig dat die sweefspoor weer in bedryf is.
Wahida Parker, die besturende direkteur van die Tafelbergsweefspoormaatskappy (TSM), het Maandagaand gesê besoekers was bo-op die berg gestrand toe die kabelkar se reserwekragopwekker nie tydens beurtkrag gewerk het nie.
“Ons reserwekragopwekker het ingegee, vermoedelik weens beurtkrag.”
Sy sê tegniese spanne het Maandagaand die uitwerking van fase 6-beurtkrag gemonitor om te verseker dat besoekers veilig is.
“Ons doen ons bes om seker te maak dat besoekers Tafelberg geniet, selfs onder hierdie omstandighede,” sê Parker.
2019-12-11 09:43:14: We are open. Temperature at the top is mild, wind strength is light, visibility intermittent #tmweather
— Table Mountain C/Way (@TableMountainCa) December 11, 2019
‘Spiderman’ doen handstand op kabelkar teen Tafelberg